REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/211-17

12. oktobar 2017. godine

B e o g r a d

ZAPISNIK

SA 33. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 12. OKTOBRA 2017. GODINE

Sednica je počela u 14,00 časova.

 Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Darko Laketić, Veroljub Matić, Dušica Stojković i Momo Čolaković.

Sednici su prisustvovali i zamenici članova Odbora: Dragana Barišić, zamenik Katarine Rakić, Jelena Mijatović, zamenik člana Aleksandre Đurović kojoj je prestalo članstvo u Odboru i Stefana Miladinović, zamenik Đorđa Milićevića.

Sednici nisu prisustvovali članovi Odbora: Katarina Rakić, Đorđe Milićević, Vojislav Šešelj, Nemanja Šarović, Branka Stamenković, Goran Ćirić, Branimir Jovanović, Petar Petrović, Nenad Konstantinović i Nenad Čanak.

 Na predlog predsednika, Odbor je jednoglasno utvrdio sledeći

D n e v n i r e d:

1. Razmatranje Odluke Republičke izborne komisije 02 Broj: 013-944/17 od 12. oktobra 2017. godine, o dodeli mandata narodnog poslanika radi popune upražnjenih poslaničkih mesta u Narodnoj skupštini (03 Broj: 013-2895/17).

**Prva tačka dnevnog reda**: Razmatranje Odluke Republičke izborne komisije 02 Broj: 013-944/17 od 12. oktobra 2017. godine, o dodeli mandata narodnog poslanika radi popune upražnjenih poslaničkih mesta u Narodnoj skupštini

Predsednik Odbora je upoznao članove i zamenike članova Odbora sa sadržinom Odluke Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini i uverenja o izboru narodnih poslanika: Mirjane Dragaš, izabrane sa Izborne liste IVICA DAČIĆ – „Socijalistička partija Srbije (SPS), Jedinstvena Srbija (JS) – Dragan Marković Palma“ i Branka Popovića i Bobana Birmančevića, izabranih sa Izborne liste ALEKSANDAR VUČIĆ - SRBIJA POBEĐUJE.

 Diskusije nije bilo.

 Na predlog predsednika, Odbor je jednoglasno usvojio i Narodnoj skupštini podneo sledeći

I Z V E Š T A J

Odbor je konstatovao da su prestankom mandata narodnim poslanicima Ivanu Kariću, izabranom sa Izborne liste IVICA DAČIĆ – „Socijalistička partija Srbije (SPS), Jedinstvena Srbija (JS) – Dragan Marković Palma“, dr Branislavu Blažiću i Marku Gavriloviću, izabranim sa Izborne liste ALEKSANDAR VUČIĆ - SRBIJA POBEĐUJE, ostala upražnjena poslanička mesta u Narodnoj skupštini, u skladu sa odredbom člana 88. Zakona o izboru narodnih poslanika.

Kada narodnom poslaniku mandat prestane pre isteka vremena na koje je izabran, mandat se dodeljuje kandidatu sa iste izborne liste sa koje je bio izabran narodni poslanik, na način utvrđen u članu 92. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Odluku Republičke izborne komisije i uverenja o izboru narodnih poslanika Mirjane Dragaš, izabrane sa Izborne liste IVICA DAČIĆ – „Socijalistička partija Srbije (SPS), Jedinstvena Srbija (JS) – Dragan Marković Palma“, Branka Popovića i Bobana Birmančevića, izabranih sa Izborne liste ALEKSANDAR VUČIĆ - SRBIJA POBEĐUJE i utvrdio da su podaci o izboru narodnih poslanika istovetni sa podacima iz Odluke Republičke izborne komisije, čime su se stekli uslovi za potvrđivanje mandata imenovanim narodnim poslanicima.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranim narodnim poslanicima Mirjani Dragaš, Branku Popoviću i Bobanu Birmančeviću.

Za izvestioca Odbora na sednici Narodne skupštine određen je dr Aleksandar Martinović, predsednik Odbora.

Sednica je završena u 14,05 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović